section_heading: Športska karijera
paragraph_text: U izboru specijalizirane športske TV mreže ESPN ("Entertainment and Sports Programming Network") Eric Heiden je svrstan na 46. mjesto najvećih športaša 20. stoljeća. To možda i djeluje kao nelogičan i nepravedan izbor, ali brzo klizanje je kudikamo razvijenije i popularnije u Europi, nego u SAD, a i u izboru za najboljeg športaša na svijetu 1980. godine, najboljim športašem na svijetu je proglašen tenisač Bjorn Borg, osvajač Roland Garrosa i Wimbledona, a ne Heiden... Očito je da u takvim izborima veću snagu ima medijska i komercijalna strana nekog športa, nego striktno sami športski dosezi...